Magni Øvrebotten

Magni Øvrebotten (født 12. juni 1954 i Bremanger) er en norsk journalist, NRK-redaktør og målkvinne. Fra 2004 har hun vært leder for Nynorsk mediesenter i Førde. 

Hun gikk på folkehøgskole, gymnas og tok Norsk Journalisthøgskole i årene 1976-1978. Politisk var hun i aktiv i Senterungdommen, og var organisatorisk nestleder i Senterungdommens Landsforbund fra 1975 til 1978. I Botnane i Bremanger der hun vokste opp var nynorsk målet, og i voksen alder ble hun aktiv i målrørsla. 

Hun begynte som journalist allerede 17 år gammel, med sommerjobb i nynorsk-avisen Gula Tidend. Siden arbeidet hun i Bergens Arbeiderblad, Firda, Nationen og Dølaposten. I 1980 begynte hun i NRK Sogn og Fjordane. Der jobbet hun fem år som journalist, fem som redaksjonssjef og 14 som distriktsredaktør. I 2004 ble hun leder for NRK Nynorsk Mediesenter i Førde. 

Hun satt i interimsstyret for Språkrådet fra 2004 til 2006 og var nestleder i styret der fra 2006 til 2010.

Øvrebotten ble tildelt Nynorsk redaktørpris i 2013.

Kilder
Magni Øvrebotten: journalist, NRK-redaktør og målkvinne. Kvinnestemmer frå Sogn og Fjordane 
Magni Øvrebotten, Store Norske Leksikon
Magni Øvrebotten, Fylkesleksikonet, NRK Sogn og Fjordane

Eksterne lenker 
 
  Magni Øvrebotten på allkunne.no

Norske journalister
Nynorskforkjempere